recursal/SuperWikiNEXT-32B huggingface dataset:
**நவாலி தேவாலயத் தாக்குதல்** என்பது 1995ம் ஆண்டு ஜூலை 9 இல் யாழ்ப்பாணம் நவாலி பேதுருவானவர் தேவாலயம் (சென். பீற்றர்ஸ்) மீது இலங்கை விமானப் படையினரால் நிகழ்த்தப்பட்ட குண்டுத்தாக்குதலைக் குறிக்கும். இத்தாக்குதலில் 65 பொதுமக்கள் கொல்லப்பட்டனர். 150 பேருக்கு மேல் காயமடைந்தனர்.

வலிகாமம் பகுதியில் இலங்கை அரசினரால் *முன்னோக்கிப் பாய்தல்* (*லீட் ஃவோர்வேட்*) இராணுவ நடவடிக்கை ஆரம்பிக்கப்பட்ட நாளில் இத்தாக்குதல் நடத்தப்பட்டது. பலாலியில் இருந்தும் அளவெட்டியில் இருந்தும் ஷெல் தாக்குதல்களையும் குண்டுத்தாக்குதல்களையும் மக்கள் குடியிருப்புகளை நோக்கி மேற்கொண்டிருந்தனர். இதனால் மக்கள் உடுத்த உடையுடன் கையில் அகப்பட்ட பொருட்களுடன் வெளியேறிக் கொண்டிருந்தனர்.

அன்றைய தினம் குடாநாட்டின் பல்வேறு வீதிகளினூடாக அகதிகளாக வெளியேறிய மக்கள் நவாலி சென்.பீற்றர்ஸ் ஆலயத்திலும், நவாலி சின்னக்கதிர்காமம் முருகன் கோயிலிலும் தாகம் தீர்ப்பதற்காக அமர்ந்து களைப்பாறினர்.

அவ்வேளையில், யாழ். நகரப் பகுதியில் இருந்து அராலி நோக்கி வந்து கொண்டிருந்த *புக்காரா* விமானம் தொடர்ச்சியாக 13 குண்டுகளை மேற்படி இரு ஆலயங்கள் மீதும் வீசியது. இரண்டும் மாலை 5.45 மணியளவில் இடம்பெற்ற தாக்குதலில் பலத்த சேதமடைந்தன.

இத்தாக்குதலில் குழந்தைகள், பெண்கள், வயோதிபர்கள் உட்பட 65 பேர் அந்த இடத்திலேயே கொல்லப்பட்டனர். சுமார் 150-இற்கும் மேற்பட்டோர் காயமடைந்தனர்.

நினைவு நாள்
-----------

* ஆண்டு தோறும் ஜூலை 9ம் நாள் நவாலி புனித பீற்றர்ஸ் ஆலயத்திலும், நவாலி சின்னக்கதிர்காமம் முருகன் ஆலயத்திலும் நினைவுகூரும் வழிபாடுகள் நடாத்தப்பட்டு வருகின்றன.

* நவாலி வடக்கு சோமசுந்தரப் புலவர் வீதியிலும், நவாலி சென்.பீற்றர்ஸ் ஆலயப்பகுதியிலும் படுகொலைச் சின்னங்கள் அமைக்கப்பட்டுள்ளன.

இவற்றையும் பார்க்கவும்
----------------------

* இலங்கை இனப்பிரச்சினைக் காலக்கோடு

மேற்கோள்கள்
-----------

1. ↑  இரண்டே நாள்களில் இருநூறுக்கும் அதிக அப்பாவிப் பொதுமக்களை பலி கொண்ட அரச படைகளின் முன்னேறிப் பாய்ச்சல் நடவடிக்கை, உதயன், சூலை 9, 2010

வெளி இணைப்புகள்
---------------

* யாழ். நவாலி தேவாலயத்தின் மீதான விமானத்தாக்குதல், மக்கள் சாட்சியம்
* Press Release by Humanitarian Law Project, International Educational Development, 12 July 1995
* யாழ் ஆயர் தோமஸ் சவுந்தரநாயகம் இலங்கை அரசுத்தலைவர் சந்திரிக்கா பண்டாரநாயக்காவுக்கு எழுதிய கடிதம்
* Condemnation by 21 Non Governmental Organisations at UN Sub Commission
* Statement by The International Red Cross issued on 11 July 1995 on the Navali massacre
| **சிங்களவர் பண்பாடு** |
| 
**சிங்கள மொழி** 
**சிங்களவர் சமயம்** 
**சிங்கள இலக்கியம்** 
**சிங்களப் புத்தாண்டு**
**கண்டி நடனம்** 
**சிங்கள இசை** 
**சிங்கள நாடகம்** 
**சிங்கள ஓவியம்** 
**சிங்களத் திரைப்படத்துறை** 
**சிங்களவர் சமையல்**
**சிங்களவர் உடை** 
**இலங்கைக் கட்டிடக்கலை** 
சிற்பம்  
விளையாட்டு 
**சண்டைக் கலை** 
**சிங்களத் தேசியம்**
 |
| தொகு  |

சிங்களவரின் உடை நோக்கிய அழகியல், தத்துவம், நெசவுத் தொழில்நுட்பம், மரபுரீதியாக உடுக்கப்பட்ட உடைகள், இன்றைய உடைகள் ஆகியவை **சிங்களவர் உடை** என்ற இக்கட்டுரையின் கருப்பொருள்கள் ஆகின்றன. சிங்களவர் உடைகள் காலம், இடம், தேவை, சூழ்நிலை, பொருளாதாரம், சாதி, சமயம் ஆகிய காரணிகளால் வேறுபடுகின்றது. அனைத்து சிங்களவர்களுக்கும் இதுதான் உடை என்று ஏதும் இல்லாவிடினும் மரபுரீதியான சில உடைகள் உண்டு.

இன்றைய சிங்களவர் உடைகள்
-----------------------

பெரும்பாலான நகர்வாழ் சிங்கள ஆண்கள் ஜீன்ஸ் போன்ற கீழாடையும் மேற்சட்டையும் உடுத்தும் வழக்கம் உடையவர்கள். பெண்களும் அவ்வாறு உடுத்தும் வழக்கம் பரவி வருகின்றது.

சிங்களவர் மரபு உடைகள்
---------------------

ஆண்களுக்கு வேட்டி அல்லது சாரமும் மேல்சட்டையும், பெண்களுக்கு சேலையும் மேல்சட்டையும் சிங்களவர் மரபு உடைகள் எனலாம். பெண்கள் சேலை அணியும் முறை தமிழர்கள் அணியும் முறையிலும் வேறுபட்டது.

சிங்களவர் உடை வரலாறு
--------------------

தமிழர்கள் போலவே பழங்காலத்தில் சிங்கள ஆண்களோ பெண்களோ மேலாடை அணிவதை வழக்கமாகக் கொண்டிருக்கவில்லை. ஆட்சியாளர்களும் போர்வீரர்களுமே பாதுகாப்பு கவசங்கள் அணியும் சிறப்புரிமை பெற்றிருந்தனர். 16 ம் நூற்றாண்டில் போர்த்துகீசர் வருகையுடன் சிங்களவர் உடை மரபில் பாரிய மாற்றங்கள் வந்தது. ஆண்கள் மேற்சட்டை (சேட்] அணியும் வழக்கமும், பெண்கள் இடையின் மேல் மேலாடை அணியும் வழக்கும் போர்த்துகீசர் வரவின் பின் நடந்தது.

படிமங்கள்
---------

இவற்றையும் பார்க்க
------------------

* en:Sri Lankan fashion industry
* தமிழர் உடை

ஆதாரங்கள்
---------

* 
* The Garb of Innocence: A Time of Toplessness
**சோடியம் நாப்தலீனைடு** (*Sodium naphthalenide*) என்பது C10H8Na என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சோடியம் நாப்தலைடு என்ற பெயராலும் இச்சேர்மம் அழைக்கப்படுகிறது. கரிம உப்பான இச்சேர்மத்தின் அயனிக் கட்டமைப்பு Na+C10H8− என்று எழுதப்படுகிறது. ஆய்வகங்களில் கரிம, கரிமவுலோக, கனிம வேதியியல் பிரிவுகளில் ஓர் ஒடுக்கியாக பயன்படுத்தப்படுகிறது. ஒரு திண்மமாக இதை தனிமைப்படுத்த இயல்வதில்லை. ஆனால் வழக்கமாக பயன்படுத்துவதற்கு சற்று முன்பாக இச்சேர்மத்தை தயாரித்துக் கொள்வர்.

தயாரிப்பும் பண்புகளும்
----------------------

டெட்ராஐதரோபியூரான் அல்லது டைமெத்தாக்சியீத்தேன் போன்ற ஈதர் கரைப்பானில் கரைக்கப்பட்ட நாப்தலீனுடன் உலோகத்தை இட்டு நன்கு கலக்குவதன் மூலமாக கார உலோக நாப்தலீனைடுகள் தயாரிக்கப்படுகின்றன. இவ்வினையில் உருவாகும் உப்பு அடர் பச்சை நிறத்தில் காணப்படுகிறது. எதிர்மின் அயனி ஒர் இயங்குறுப்பு ஆகும். ஒடுக்கத்திறல் மதிப்பு 2.5 V என்ற மதிப்புக்கு அருகில் சாதாராண ஐதரசன் மின்வாயுடன், g = 2.0 என்ற மதிப்புக்கு அருகில் வலிமையான அயக்காந்த ஒத்திசைவு குறிப்பை இச்சேர்மம் அளிக்கிறது. ஆழ்ந்த பச்சை நிறம் 463,735 நானோமீட்டர் ஈர்ப்பு மையத்தில் தோன்றுகிறது.

எதிர்மின் அயனி ஒரு வலிமையான காரத்தன்மையுடைய அயனியாகும். குறிப்பாக படியிறக்க வழிமுறையானது தண்ணீருடன் வினை மற்றும் தொடர்புடைய புரோட்டான் மூலங்களை உள்ளடக்கியுள்ளது. இவ்வினைகள் டை ஐதரோநாப்தலீனை வழங்க உதவுகின்றன.

2 NaC10H8 + 2 H2O → C10H10 + C10H8 + 2 NaOH

தொடர்புடைய முகவர்கள்
--------------------

சில செயற்கைச் செயல்முறைகளில் சோடியம் நாப்தலீனைடு அளவுக்கு மீறிய ஒடுக்கத்தை அளிக்கின்றன. இம்மாதிரியான நிகழ்வுகளில் மிதமான ஒடுக்கிகள் தேர்ந்தெடுக்கப்படுகின்றன. அதிக எண்ணிக்கையிலான வளையங்கள் கொண்டவை மிதமான ஒடுக்கியாகச் செயல்படுகின்றன. சோடியம் அசிநாப்தலீனைடு 0.75 வோல்ட்டு அளவுக்கு மிதமான ஒடுக்கியாகும். 
இதேபோல இதனையொத்த இலித்தியம் உப்பும், இலித்தியம் நாப்தலீனைடாக அறியப்படுகிறது.

மேற்கோள்கள்
-----------

1. ↑  N. G. Connelly and W. E. Geiger, "Chemical Redox Agents for Organometallic Chemistry", Chem. Rev. 1996, 96, 877-910. எஆசு:10.1021/cr940053x
2. ↑  Cotton, F. Albert; Wilkinson, Geoffrey (1988), *Advanced Inorganic Chemistry* (5th ed.), New York: Wiley-Interscience, p. 139, ISBN 0-471-84997-9
3. ↑  Greenwood, Norman N.; Earnshaw, Alan (1984). *Chemistry of the Elements*. Oxford: Pergamon Press. பக். 111. பன்னாட்டுத் தரப்புத்தக எண்:0-08-022057-6. .
**சோடியம் பியூட்டைரேட்டு** *(Sodium butyrate)* என்பது Na(C3H7COO) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். பியூட்டைரிக் அமிலத்தினுடைய சோடியம் உப்பு சோடியம் பியூட்டைரேட்டு என்றழைக்கப்படுகிறது. மிகை இணப்பெருக்கத்தைத் தடுத்தல், வேறுபாடுகளைத் தூண்டுதல், மரபணு ஒடுக்கத்தைத் தூண்டுதல் போன்ற பல்வேறு உயிரியல் விளைவுகளை வளர்ப்பு பாலுட்டிகளின் செல்களில் உண்டாக்குகிறது. இதனடிப்படையில் இந்த விளைவுகளில் ஏதாவது ஒன்றைக் கொண்டு வர ஆய்வகத்தில் சோடியம் பியூட்டைரேட்டு பயன்படுத்தப்படுகிறது. குறிப்பாக செல்களில் மேற்கொள்ளப்படும் பியூட்டைரேட்டு சிகிச்சையினால் இசுட்டோன் புரதம் மிகை அசிட்டைலேற்றம் அடைகிறது. மற்றும் பியூட்டைரேட்டே வகை 1 இசுட்டேன் டி அசிட்டைலேசின் நடவடிக்கையைத் தடுக்கிறது. வகை 1 இசுட்டேன் டி அசிட்டைலேசு, வகை 2 இசுட்டேன் டி அசிட்டைலேசு, வகை 3 இசுட்டேன் டி அசிட்டைலேசு நொதிகளில் குரோமேட்டின் கட்டமைப்பையும் செயல்பாடுகளையும் இசுட்டோன் டி அசிட்டைலின் பங்கை நிர்ணயிப்பதில் பியூட்டைரேட்டு பயன்படுத்தப்படுகிறது. இசுட்டேன் டி அசிட்டைலேசின் செயல்பாடுகளைத் தடுப்பது பாலுட்டிகளின் மரபணுக்களில் 2% அளவிற்கே பாதிக்கப்படுகிறது என மதிப்பிடப்பட்டுள்ளது .

ஆய்வகத்தில் சோடியம் பியூட்டைரேட்டு பொதுவாக வெள்ளை நிறத்தில் நீரில் கரையக்கூடிய படிகத் திண்மமாகக் காணப்படுகிறது. இவ்வேதிச் சேர்மம் மிகவும் வலுவான, விரும்பத்தகாத மணத்தைக் கொண்டிருக்கிறது. 
சோடியம் பியூட்டைரேட்டைப் பயன்படுத்தும்போது கையுறைகள், கண் பாதுகாப்பு மற்றும் சுவாச முகமூடி ஆகியவற்றை பாதுகாப்பு நோக்கங்களுக்காக பயன்படுத்த பரிந்துரைக்கப்படுகிறது 
இந்தச் சேர்மம் மனித உணவில் காணப்படுகிறது, 

குறிப்பாக குடலில் உள்ள நார்ச்சத்திலும் மற்றும் பாலைடைக்கட்டி மற்றும் வெண்ணெய் ஆகியவற்றில் இருந்து பேரளவில் உற்பத்தி செய்யப்படுகிறது. இருப்பினும், குடலில் காணப்படும் சோடியம் பியூட்டைரேட்டின் மிகவும் பொதுவான ஆதாரம் பருப்பு நுகர்வுகளால் கிடைப்பதாகும். இது இழைச்சத்துடன் சேர்ந்து வயது முதிர்வை தள்ளிப்போடவும் உடல் நலனுக்கு பயனளிப்பதிலும் தொடர்பு கொண்டுள்ளது .

மேற்கோள்கள்
-----------

1. ↑  Kruh, Jacques (1981). "Effects of sodium butyrate, a new pharmacological agent, on cells in culture". *Molecular and Cellular Biochemistry* **42** (2): 65–82. doi:10.1007/BF00222695. பப்மெட்:6174854.
2. ↑  Candido, E; Reeves, Raymond; Davie, James R. (1978). "Sodium butyrate inhibits histone deacetylation in cultured cells". *Cell* **14** (1): 105–13. doi:10.1016/0092-8674(78)90305-7. பப்மெட்:667927.
3. ↑  Davie, James R. (2003). "Inhibition of Histone Deacetylase Activity by Butyrate". *The Journal of Nutrition* **133** (7 Suppl): 2485S–2493S. பப்மெட்:12840228. .
4. ↑  "Sodium butyrate ≥98.5% (GC) | Sigma-Aldrich". *www.sigmaaldrich.com*. 2016-05-31 அன்று பார்க்கப்பட்டது.
5. ↑
6. ↑
**சீர்காழி காசி விசுவநாதர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறை மாவட்டம் சீர்காழியில் அமைந்துள்ளது. கோயில் உள்ள இடம் கைவிழுந்த சேரி என்றும் கைவிளாஞ்சேரி என்றும் அழைக்கப்படுகிறது.

இறைவன், இறைவி
-------------

இக்கோயிலின் மூலவராக காசி விசுவநாதர் உள்ளார். இறைவி விசாலாட்சி ஆவார்.

அமைப்பு
-------

மேற்கு நோக்கிய நிலையில் அமைந்துள்ள கோயில் முகப்பில் மூன்று நிலையில் ராஜ கோபுரம் உள்ளது. ராஜகோபுரத்திற்கு வெளியே வலப்புறத்தில் ஆஞ்சநேயரும், இடது புறம் அரச மரத்து விநாயகரும், ராகுவும், கேதுவும் உள்ளனர்.சிவன் கோயிலாக இருந்தாலும் சாஸ்தாவும் இங்கு காணப்படுகிறார். கைவிடேயப்பர் பூரண, புஷ்கலையுடன் உள்ளார். மூலவர் கிழக்கு நோக்கிய நிலையில் உள்ளார். திருச்சுற்றில் செல்வ விநாயகர், வள்ளி தெய்வானையுடன் கூடிய சுப்பிரமணியர், கமல விநாயகர், துர்க்கையம்மன் ஆகியோர் உள்ளனர். அருகே சண்டிகேசுவரர் சன்னதி உள்ளது. வடகிழக்கு மூலையில் நவக்கிரகங்கள் காணப்படுகின்றன. தேவகோஷ்டத்தில் தென் புறத்தில் தட்சிணாமூர்த்தி உள்ளார். இந்திராணியை கைவிடாது காப்பாற்றிய இடமாதலால் கைவிடேலப்பர் என்று சாஸ்தா அழைக்கப்படுகிறார்.

திருவிழாக்கள்
-------------

ஐப்பசி பௌர்ணமியில் அன்னாபிஷேகம், பிரதோஷம், கார்த்திகை, சதுர்த்தி, சிவராத்திரி, நவராத்திரி போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3 4  அருள்மிகு காசி விஸ்வநாதர் (கைவிடேலப்பர்) திருக்கோயில், தினமலர் கோயில்கள்
**குனூ தளையறு ஆவண உரிமம்** (*GNU Free Documentation License*, *GNU FDL* அல்லது *GFDL*) என்பது கட்டற்ற ஆக்கங்களை உறுதி செய்வதற்கான அளிப்புரிமை தரும் உரிமம் ஆகும். இது கட்டற்ற மென்பொருள் அறக்கட்டளை (FSF) குனூ திட்டத்திற்காக உருவாக்கியதாகும். தொடக்கத்தில் மென்பொருள் ஆவணப்படுத்தலில் பயன்படுத்துவதற்காக உருவாக்கப்பட்டாலும் பிற படைப்புகளுக்கும் பயனாகிறது.

படைப்பாக்கத்தின் பயனைத் தடுக்காது மேலும் மேலும் பயன்படுத்துவதை ஊக்குவிப்பதால் இது பொதுவாக *அளிப்புரிமம்* என வழங்கப்படுகிறது. இதன்படி ஒரு படைப்பாளி உரிமம் வழங்குகிறார் என்றால் குனூ தளையறு ஆவண உரிமம் வரையறைகளின் கீழ் எவரும் தனது ஆக்கத்தை மீண்டும் வெளியிடவோ, பகிரவோ, மாற்றவோ அவருக்கு ஒப்புதல் அளிக்கிறார். இந்த வரையறைகளில் முதன்மையானது எந்த ஓர் ஆக்கமும் குனூ தளையறு ஆவண உரிமம் கீழ் உள்ள ஆக்கத்திலிருந்து பெறப்பட்டால் அந்த ஆக்கமும் குனூ தளையறு ஆவண உரிமம் கீழேயே அமையும். தளையறு ஆவண உரிம ஆக்கங்களை மாற்றியமைத்து மாறுபட்ட பதிப்புரிமை உள்ள ஆக்கங்களை வெளியிட இயலாது. எனவே இந்த உரிமம் அந்தப் படைப்பின் உடனேயே தங்கியிருப்பதால் சிலநேரங்களில் இது *நுண்ணுயிரி உரிமம்* எனவும் அழைக்கப்படுகிறது.

மேலும் ஓர் படைப்பைப் பகிரவோ மாற்றவோ செய்கையில் பயனர் முந்தைய படைப்பாளிகளுக்கு ஆக்குநர்சுட்டு அளிப்பதுடன் மாற்றங்களைப் பட்டியலிடவும் வேண்டும் என குனூ தளையறு ஆவண உரிமம் வலியுறுத்துகிறது.

இறுதியாக, இந்த உரிமத்தின் கீழ் வெளியாகும் எந்தப் படைப்பும் ஏதாவது ஓரிடத்தில் இந்த உரிமத்தின் முழுமையான உள்ளடக்கத்தை கொண்டிருக்க வேண்டும். இது அனைத்து நேரங்களிலும் இயலாது என விமரிசனங்கள் எழுந்துள்ளன. ஒரு நூலின் இறுதியில் முழு உள்ளடக்கத்தையும் வெளியிட முடியும்; ஆனால், ஓர் ஒளிப்படத்தில் அல்லது இசைத்துண்டில் வெளியிட இயலாது.

இவற்றையும் பார்க்கவும்
----------------------

* பதிப்புரிமை
* அளிப்புரிமை
**ஐக்கிய ஜனநாயக முன்னணி** (*United Democratic Front*-UDF) இந்தியாவின் கேரள மாநிலத்தில் செயற்பட்டு வரும் ஒரு அரசியல் கட்சிகளின் கூட்டணியாகும். 1970 களில், இந்திய தேசிய காங்கிரஸ் கட்சியின் முக்கியத் தலைவரான கே. கருணாகரனால் இக் கூட்டணி உருவாக்கப்பட்டது. கேரளாவின் மற்றொரு அரசியல் கூட்டணியான இடதுசாரி ஜனநாயக முன்னணிக்கெதிரான பலமானதொருக் கூட்டணியாக உள்ளது. கேரளாவில் இக் கூட்டணி இந்திய தேசிய காங்கிரஸ் கட்சியின் தலைமையில் இயங்கி வருகிறது.

கேரள சட்டப் பேரவைத் தேர்தல், 2011
---------------------------------

2011 இல் நடைபெற்ற கேரள மாநில சட்டப் பேரவை தேர்தலில் ஐக்கிய ஜனநாயக முன்னணி வெற்றிபெற்று, 2016 வரை கேரள மாநிலத்தை ஆட்சி செய்தது. இத் தேர்தலில் மொத்தமுள்ள 140 தொகுதிகளில் 72 தொகுதிகளில் ஐக்கிய ஜனநாயக முன்னணிக் கூட்டணியும், 68 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. மிகக் குறைவான பெரும்பான்மை பெற்று ஐக்கிய ஜனநாயகக் கூட்டணி உம்மன் சாண்டி தலைமையில் ஆட்சி அமைத்தது. 

### சட்டப்பேரவையில்-இக்கூட்டணிக் கட்சிகள்

1. இந்திய தேசிய காங்கிரசு
2. இந்திய யூனியன் முஸ்லீம் லீக்
3. கேரள காங்கிரஸ் (எம்)
4. சோசியலிஸ்ட் ஜனதா கட்சி
5. கேரள காங்கிரஸ் (பி)
6. கேரள காங்கிரஸ் (ஜே)
7. கேரள புரட்சிகர சோசியலிசக் கட்சி (பேபி ஜான்)
8. புரட்சிகர சோசியலிசக் கட்சி
9. கம்யூனிஸ்ட் மார்க்சிசக் கட்சி (CMP)

கேரள சட்டப் பேரவைத் தேர்தல், 2016
---------------------------------

2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள 140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. இடதுசாரி ஜனநாயக முன்னணி ஆட்சியைக் கைப்பற்றியது.

இணையதளம்
--------

* பரணிடப்பட்டது 2021-03-11 at the வந்தவழி இயந்திரம்

மேற்கோள்கள்
-----------

1. ↑
2. ↑  ?
ஐக்கிய நாடுகள் கூட்டமைப்பு ஆங்கில தேர்வு என்பது ஒரு தரப்படுத்தப்பட்ட ஆங்கில தேர்வு ஆகும். இது ஐக்கிய நாடுகள் பற்றிய உண்மைகளை உள்ளடக்கியது. ஜப்பானில், ஜப்பான் ஐக்கிய நாடுகள் கூட்டமைப்பால் இத்தேர்வு நடத்தப்படுகிறது.

இந்த தேர்வு நடைமுறையில் மிகவும் பிரபலமாக அறியபபட்ட 'செய்முறை ஆங்கில STEP தேர்வு'. இத்தேர்வுடன் (Eiken) ஒப்பிடத்தக்கது. ஐக்கிய நாடுகளின் பெயரைப் பயன்படுத்துவதன் காரணமாக அண்மை காலங்களில் ஜப்பானில் இத்தேர்வு பிரபலமாகியுள்ளது.

தரங்கள் :
---------

இத்தேர்வு ஆறு நிலைகளை கொண்டுள்ளது. சிறப்பு A வகுப்பு. இது மிகவும் கடினமானது மற்றும் A, B, C, D  மற்றும் E வகுப்புகளைக் கொண்டுள்ளது. சிறப்பு வகுப்புA, மற்றும் B வகுப்புகள் ஜப்பான் ஐக்கிய நாடுகளின் கூட்டமைப்பால் வெளியிடப்பட்ட(ஐக்கிய நாடுகள் கூட்டமைப்பின் வழிகாட்டி) என்றும் புத்தக அறிவை சோதிக்கிறது.

இந்த தேர்வின் ஒவ்வொரு நிலையும் இதனோடு ஒப்பிடும் Eiken என்னும் செயல்முறை ஆங்கில தேர்வை விட கடினமானது. Eiken என்னும் தேர்வில் சிறப்பு A வகுப்பு கிடையாது.

வெளி இணைப்புகள்
---------------

* UNATE வலைத்தளம்
* ஜப்பான் வலைத்தளத்தின் ஐக்கிய நாடுகள் சங்கம்
* ஆங்கிலப் பரீட்சை (STEP) வலைதளத்திற்கான சங்கம்
படகு பந்தய திருவிழா **பவுன் சுவாங் ஹுவா**  அல்லது **பவுன் ஜுவாங் ஹுவா** (லாவோ: ບຸນ ຊ່ວງ ເຮືອ) அல்லது **லோய் கிராத்தோங்** (லாவோ: ລອຍ ກະ called) என அழைக்கப்படுகிறது. இந்த படகுப் பந்தய திருவிழா ஒவ்வொரு ஆண்டும் வழக்கமாக அக்டோபரில் பௌத்த தவக்காலத்தின் முடிவில், குறிப்பாக லாவோஸில், கொண்டாடப்படுகின்றன,.

நகரங்களிலும் (குறிப்பாக வியஞ்சான், இலுவாங் பிரபாங், சவன்னாகேத்து, மற்றும் சாம்பஸ்ஸாக் மாகாணம்) மற்றும் மேக்காங் ஆற்றின் .கரையோரக் கிராமங்களிலும் சிறு படகுகள் கலந்து கொள்ளும் பந்தயங்கள் கண்களுக்கு விருந்தாக அமைகின்றன.

படகுகள் பூக்கள் மற்றும் மெழுகுவர்த்திகளால் அலங்கரிக்கப்படுகின்றன. மேலும், மூங்கிலால் செய்யப்பட்ட சிறு படகுகள் மெழுகுவர்த்திகளுடன் அலங்கரிக்கப்பட்டு நீரோடைகள் மற்றும் ஆற்றில் விடப்படுகின்றன.

மரபின் தோற்றம்
--------------

 ஒரு நாகா, வியஞ்சானின் பாதுகாவலர்.
சிறு படகுப் பந்தயம் ஆயிரக்கணக்கான ஆண்டுகளாக உள்ளது. மேக்கொங் நதி மற்றும் அதன் ஏராளமான துணை நதிகளைச் சுற்றி அன்றாட வாழ்க்கை பெரிதும் ஒருங்கமைக்கப்பட்டுள்ளது. உண்மையில், இது போக்குவரத்து மற்றும் தகவல்தொடர்புக்கான ஒரு முக்கியமான வழிமுறையாக இருந்தது. கூடுதலாக, உணவிற்கான மூலமாக விளங்கும் மீன்களுக்கு நன்றி தெரிவிக்கும் விதமாகவும் அமைகிறது.

இன்றைய சிறுபடகுப் போட்டிகள், அடிப்படையில் ஒரு சமூக, விளையாட்டு மற்றும் வர்த்தகரீதியான நிகழ்ச்சியாக இருந்தாலும், அது நாக வழிபாடு, மற்றும் நதிகளில் பாதுகாப்பளிக்கும் வியஞ்சான் நதி ஆவிகள் ஆகியவற்றோடு தொடர்புடையதாக இருக்கிறது. லாவோ நம்பிக்கைகள் படி, நெற்பயிர்களை சுமந்துகொண்டு சென்று தண்ணீரானது அவற்றைத் திருமபத் தருவதாகக் கருதும் நம்பிக்கையோடும் தொடர்புடையதாக உள்ளது.

குறிப்புகள்
-----------

1. ↑  BOUN SUANG HEUA, BOAT RACING FESTIVAL பரணிடப்பட்டது 2013-09-27 at the வந்தவழி இயந்திரம், sur *tourismlaos.org*. Consulté le 22 septembre 2013.
2. ↑  *DK Eyewitness Travel Guide: Cambodia & Laos*, Dorling Kindersley Ltd, 2013, p. 126
வடிவவியலில், பல்கோணங்கள், இருமங்கள் என்ற பெயரில் சோடி சோடிகளாகத் தொடர்புபடுத்தப்படுகின்றன. ஒரு இரும சோடி பல்கோணங்களில் ஒன்றன் உச்சிகள் மற்றதன் விளிம்புகளுக்கு ஒத்ததாக அமைந்திருக்கும்.

பண்புகள்
--------

ஒரு இருமப் பன்முகியில் அதன் செவ்வக உச்சி வடிவப் பல்கோணத்தின் இருமமாக ஒரு சாய்சதுர முகப் பல்கோணம் அமைகிறது.
ஒழுங்கு பல்கோணிகள் ஒவ்வொன்றும் தனக்குத்தானே இருமமாக இருக்கும். அதாவது அவை தன்-இருமப் பல்கோணங்களாகும்.

ஒரு சமகோணப் பல்கோணத்தின் (உச்சி-கடப்பு) இருமம் ஒரு சமபக்கப் பல்கோணம் (விளிம்பு-கடப்பு) ஆகும். எடுத்துக்காட்டாக, செவ்வகமும் (சமகோணப் பல்கோணம்) சாய்சதுரமும் இருமங்கள்.

வட்டப் பல்கோணத்தில் அதன் அதிநீளமான பக்கங்கள், இருமப் பல்கோணத்தின் (தொடு பல்கோணம்) பெரிய வெளிக்கோணங்களுக்கு ஒத்தவையாகவும், சிறிய பக்கங்கள் சிறிய கோணங்களுக்கு ஒத்தவையாகவும் இருக்கும். மேலும் சர்வசம பக்கங்கள் இருமத்தின் சர்வசம பக்கங்களுக்கு ஒத்தவையாகவும் இருக்கும். எடுத்துக்காட்டாக, அதி குறுங்கோண இருசமபக்க முக்கோணத்தின் இருமம் ஒரு விரிகோண இருசமபக்க முக்கோணமாகும்.

ஒரு இருமப் பன்முகியின் ஒவ்வொரு முகப் பல்கோணமும், அந்தந்த முகத்துடன் ஒத்த உச்சி வடிவப் பல்கோணத்தின் இருமமாக இருக்கும் (படம்).

நாற்கரங்களில் இருமை
-------------------

பல்கோணங்களில் பக்கம்-கோணம் இருமைத்தன்மைக்கு எடுத்துக்காட்டாக வட்ட நாற்கரங்கள் மற்றும் தொடு நாற்கரங்களின் பண்புகளைக் கொண்டு ஒப்பிட்டுப் பார்க்கலாம்.

| வட்ட நாற்கரம் | தொடுகோட்டு நாற்கரம் |
| --- | --- |
| சுற்று வட்டம் | உள் வட்டம் |
| பக்கங்களின் செங்குத்து இருசமவெட்டிகள்| சுற்றுவட்ட மையத்தில் சந்திக்கும். | கோண இருசமவெட்டிகள் உள்வட்ட மையத்தில் சந்திக்கும் |
| இரு சோடி எதிர்கோணங்களின் கூட்டுத்தொகைகள் சமம் | இரு சோடி எதிரெதிர் பக்கங்களின் நீளங்களின் கூட்டுத்தொகைகள் சமம். |

இருசமபக்க சரிவகம், பட்டம் இரண்டையும் ஒப்பிடும்போது இருமைத்தன்மை மேலும் தெளிவாகும்.

| இருசமபக்க சரிவகம் | பட்டம் |
| --- | --- |
| சமமான இருசோடி அடுத்துள்ள கோணங்கள் | சமமான இருசோடு அடுத்துள்ள பக்கங்கள் |
| சமமான ஒருசோடி எதிர் பக்கங்கள் | சமமான ஒருசோடி எதிர் கோணங்கள் |
| ஒருசோடி எதிர் பக்கங்கள் வழியாகச் செல்லும் சமச்சீர் அச்சு | ஒருசோடி எதிர்கோணங்கள் வழியாகச் செல்லும் சமச்சீர் அச்சு |
| சுற்று வட்டம் | உள்வட்டம் |

மேற்கோள்கள்
-----------

1. ↑  Michael de Villiers, *Some Adventures in Euclidean Geometry*, ISBN 978-0-557-10295-2, 2009, p. 55.

வெளியிணைப்புகள்
---------------

* Dual Polygon Applet by Don Hatch
குருஸ் லெய்கோகெரானஸ் (Grus leucogeranus) என்னும் அறிவியற் பெயர் கொண்ட **சைபீரியக் கொக்கு**, குரூய்டே (Gruidae) என்னும் கொக்கு குடும்பத்தைச் சேர்ந்தது. இதனை **சைபீரிய வெள்ளைக் கொக்கு** அல்லது **பனிக்கொக்கு** என்றும் அழைப்பதுண்டு.

இவ் இனங்கள் ஆர்க்டிக் ரஷ்யாவில் இனப்பெருக்கம் செய்கின்றன. இவை கோடைகாலத்தைக் கழிப்பதற்காக நீண்டதூரம் புலம்பெயரும் போக்குக் (வலசை) கொண்டவை. கிழக்குப் பகுதியைச் சேர்ந்த கொக்குகள், கோடையில் சீனாவில் உள்ள யாங்க்சே நதிக் கரைக்கு வருகின்றன. மத்திய பகுதியைச் சேர்ந்தவை, இந்தியாவிலுள்ள பரத்பூர் தேசியப் பூங்காவிற்கும், மேற்கத்திய கொக்குகள் ஈரானுக்கும் செல்கின்றன.

மேலும் பார்க்க
--------------

விக்கிமீடியா பொதுவகத்தில்,  
 ***Grus leucogeranus***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Grus leucogeranus***

* சாரசு கொக்கு

மேற்கோள்கள்
-----------

1. ↑  BirdLife International (2010). "*Grus leucogeranus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2010.4*. பன்னாட்டு இயற்கைப் பாதுகாப்புச் சங்கம். 2 February 2011 அன்று பார்க்கப்பட்டது.
2. ↑  இளவெயிலே மரச்செறிவே 24: வாழ்வின் அர்த்தம் உணர்த்திய பனிச்சிறுத்தை16 மார்ச் 2019- இந்து தமிழ் திசை
**மோனா ஷோரி கபூர் (Mona Shourie Kapoor)** (பிறப்பு: 1964 பிப்ரவரி 3  - இறப்பு: 2012 மார்ச் 25) சாட்டி ஷோரியின் என்பவரின் மகளான இவர் பாலிவுட் திரைப்படத் தயாரிப்பாளர் போனி கபூரின் முதல் மனைவியாவார்.  போனி கபூருடனான திருமண்த்தில் மூலம் இவருக்கு பாலிவுட் நடிகரான அர்ஜுன் கபூர் என்ற ஒரு மகனும் மற்றும் அன்ஷுலா கபூர் என்ற ஒரு மகளும் உள்ளனர்.

வாழ்க்கை
--------

மோனா ஷோரி கபூர் 1964 பிப்ரவரி 3, அன்று இந்தியாவின் தில்லியில் பிறந்தார். 1996 இல் போனி கபூரிடமிருந்து பிரிந்த பிறகு, மோனா தனது மாமியாருடன் மும்பையில் தொடர்ந்து வாழ்ந்தார். இவர் 2012 மார்ச் 25, அன்று இறக்கும் வரை தனது இரண்டு குழந்தைகளுடன் அங்கு வாழ்ந்தார்.

தொழில்
------

மோனா கபூர் மும்பையில் உள்ள மிகப்பெரிய படப்பிடிப்பு அரங்கத்தின் தலைமை நிர்வாக அதிகாரியாக இருந்தார்.  மோனா ஒரு பன்முகத் தொழிலைக் கொண்டிருந்தார். இவர் 'பிசினஸ் எய்ட்ஸ்' மற்றும் 'மெஷின் எக்ஸ்போர்ட்ஸ்' ஆகியவற்றிற்கான மனிதவளத்தை வெற்றிகரமாக கையாண்டார். அதில் இவர் ஒரு பங்குதாரராகவும் இருந்தார். எஃப்.சி.எல் நிறுவனத்தின் இயக்குநராக, மிதுன் சக்ரவர்த்தி, மூன் மூன் சென் மற்றும் மல்லிகா சாராபாய் ஆகியோர் நடித்திருந்த ஷீஷா என்றத் திரைப்படம் மற்றும் தர்மேந்திரா, வினோத் கன்னா, ஸ்ரீதேவி மற்றும் ரஜினிகாந்த்) ஆகியோர் நடித்திருந்த ஃபரிஷ்டே என்ற படங்களுக்கான தயாரிப்பு ஒருங்கிணைப்பாளராகவும் இருந்தார். 

மோனா 2005இல் இந்திய தில்லி விருதுகளின் நடுவர் உறுப்பினராகவும் பணியாற்றினார்.   
[  ]

### தயாரிப்பாளர்

ஹேரா பெரி ( சேகர் சுமன், ரீமா லகூ மற்றும் தனாஸ் குரீம் நடித்த ஸ்டார் பிளஸ் தொலைக்காட்சியில் ஒளிபரப்பப்பட்டது), யுக் (தூர்தர்ஷன்), விலையாட்டி பாபு (தூர்தர்ஷன்) மற்றும் கைஸ் கஹூன் (டிவி) போன்ற வெற்றிகரமான தொலைக்காட்சி நிகழ்ச்சிகளை இவர் தயாரித்தார். யூக் என்றத் தொடர் பார்வையாளர்கள் மற்றும் ஊடகங்கள் மற்றும் ஆதரவாளர்களால் பரவலாக பாராட்டப்பட்டது. இந்த தொடர், சுதந்திரப் போராட்டத்தின் பின்னணியில் மற்றும் ஹேமா மாலினி, தாரா சிங், ஜாவேத் கான், நீனா குப்தா, முகேஷ் கன்னா, ஷாபாஸ் கான், பங்கஜ் தீர் போன்ற பல நட்சத்திர நடிகர்கள் நடித்திருந்தனர். மேலும், பல்வேறு பிராந்திய மொழிகளில் ஒளிபரப்பப்பட்டது.

இறப்பு
------

2012 மார்ச் 25, அன்று புற்றுநோய் மற்றும் உயர் இரத்த அழுத்தத்துடன் போராடிய பின்னர் பல உறுப்பு செயலிழப்பு காரணமாக மோனா கபூர் இறந்தார்.

குறிப்புகள்
-----------

1. ↑  "Dad's second marriage tough on us as kids: Arjun Kapoor". *தி டைம்ஸ் ஆஃப் இந்தியா*. 22 Apr 2012. Archived from the original on 26 ஜூன் 2013.. பார்த்த நாள்: 11 November 2012.
2. ↑  "Archived copy". 26 July 2010 அன்று மூலம் பரணிடப்பட்டது. 14 June 2010 அன்று பார்க்கப்பட்டது.CS1 maint: archived copy as title (link)
3. ↑  "Boney Kapoor's former wife Mona passes away". Zeenews.india.com. 31 March 2011. 25 March 2013 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Oxyopidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**முட்கால் சிலந்தி** (**Lynx spider**) என்பது ஒக்ஸோபிபீடி (Oxyopidae) குடும்பத்தைச் சேர்ந்த எந்த ஒரு சிலந்திக்கும் உள்ள பொதுவான பெயர் ஆகும். இவற்றில் பெரும்பாலான வகைகள் வலப்பின்னல்களைப் பயன்படுத்துவதில்லை, அதற்குப் பதிலாக இவை தாவரங்களில் வசித்து அங்கு இரையை வேட்டையாடி உண்ணுகின்றன. இவற்றில் பல வகைகள் உள்ளன. இந்தச் சிலந்தியின் கால்களில் முட்களைப் போன்ற சிறு தூவிகள் நீட்டிக்கொண்டிருக்கும். அதனால் இவை முட்கால் சிலந்தி என பெயர்பெற்றன.

மேற்கோள்கள்
-----------

1. ↑  ஆதி வள்ளியப்பன் (21 அக்டோபர் 2017). "வேட்டையாடிச் சிலந்தி". *அறிமுகம்*. தி இந்து தமிழ். 22 அக்டோபர் 2017 அன்று பார்க்கப்பட்டது.
**முடைவளிமா** (*Skunk*) என்பது தம்முடைய பாதுகாப்பிற்காக தனது வாலின் அடிப்பகுதியில் இருந்து முடைநாற்றமான ஒருவித திரவத்தைப் பீய்ச்சும் பாலூட்டி வகையாகும். இவை கறுப்பு-வெள்ளை நிறம் கலந்ததாகவும், சிலவேளைகளில் மண்ணிறமும் கலந்ததாகக் காணப்படுகின்றது. இவற்றின் வால் பஞ்சு போல் மிகவும் அடர்த்தியானதாகும். இவற்றை சிலர் செல்லப்பிராணிகளாகவும் வளர்க்கின்றனர். இவற்றில் மொத்தம் 11 இனங்கள் உள்ளன. இவை வட மற்றும் மத்திய அமெரிக்காவில் பரந்து காணப்படுகின்றன.

இவை தாவரம், விலங்கு என இரண்டையும் உண்ணும் அனைத்துண்ணிகள் ஆகும். விலங்குகளில் சிறிய விலங்குகளான மண்புழுக்கள், தவளைகள், பாம்புகள், பறவைகள் மற்றும் அவற்றின் முட்டைகள் என பலவற்றையும் உண்கின்றன.

மேற்கோள்கள்
-----------

1. ↑  அகரமுதலி*Skunk- தமிழ்ப்பொருள்*, 2019-03-12 அன்று பார்க்கப்பட்டது
2. ↑  a-z-animals (in en)*a-z animals*
[*தொடர்பிழந்த இணைப்பு*]

வெளி இணைப்புக்கள்
-----------------

* முடைவளிமா பற்றிய தகவல்கள் (ஆங்கில மொழியில்)
* முடைவளிமா திறந்த ஆவணத் திட்டத்தில் (ஆங்கில மொழியில்)
* Skunks and the management of skunk damage பரணிடப்பட்டது 2016-11-13 at the வந்தவழி இயந்திரம் (ஆங்கில மொழியில்)
* Encyclopedia of Life (ஆங்கில மொழியில்)
கார்னாட் வெப்ப இயக்க பொறி
**இருமுக சுழற்சி** (Dual Cycle) என்பது அழுத்த மற்றும் பரும எரிபற்றல் முன் பின்னியக்க உந்துதண்டு உள் எரி பொறியில் பயன்படும் ஒர் வெப்பஇயக்கச் சுழற்சி ஆகும். இது ஜெர்மனிய பொறியாளர் கஸ்ட்ரவ் ட்ரிங்க்லர் என்பவரால் கண்டுபிடிக்கப்பட்டது. இங்கு மாறாத அழுத்தம் மற்றும் பருமனில் எரிதல் நிகழ்ச்சி (combustion) நடைபெறுகிறது. அதாவது வெப்ப இயக்க சுழற்சியின் போது அழுத்தம் மற்றும் பருமனை மாறிலியாக வைத்துக்கொண்டு எரிதல் நிகழ்ச்சி நடைபெறுகிறது. இந்த சுழற்சியில் இரண்டு மாறா பரும மற்றும் அழுத்த நிலையில் வெப்பமாக்கல் நிகழ்வும் இரண்டு அகவெப்பமாறா நிலையில் பருமன் சுருங்குதல் மற்றும் விரிவடைதல் நிகழ்வும் நடைபெறுகிறது இதனை அழுத்த- பருமன் விளக்க படம் மூலம் எளிதாக புரிந்துகொள்ள இயலும்.

**வழிமுறை**
-----------

வழிமுறை 1-2 : அகவெப்பமாறா நிலையில் பருமன் அளவு சுருங்கும் நிகழ்வு
வழிமுறை 2-3 : மீளக்கூடிய மாறா பரும நிலையில் வெப்பமாக்கல் நிகழ்வு
வழிமுறை 3-4 : மீளக்கூடிய மாறா அழுத்தநிலையில் வெப்பமாக்கல் நிகழ்வு
வழிமுறை 4-5 : அகவெப்பமாறா நிலையில் பருமன் அளவு விரிவடைதல் நிகழ்வு
வழிமுறை 5-1 : மீளக்கூடிய மாறா அழுத்தநிலையில் குளிர்விக்கும் நிகழ்வு
இந்த வழிமுறையின் மூலமாக வெப்ப இயக்க பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

Wஉள் - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
Qஉள் - என்பது டீசல், பெட்ரோல் அல்லது வேறு எரிபொருள் மூலமாக உருவாக்கப்பட்ட வெப்ப ஆற்றல்
Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
Qவெளி - என்பது மீதமுள்ள எரிபொருளின் வெப்ப ஆற்றல்
*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.
**கிசுயினி** *(Kishni)* என்பது இந்தியாவின் உத்தரப்பிரதேச மாநிலத்தில் இருக்கும் மைன்புரி மாவட்டத்தில் உள்ள ஒரு நகரம் மற்றும் நகரப் பஞ்சாயத்தும் ஆகும். சாக்கிய முனி என்றழைக்கப்பட்ட கௌதம புத்தரின் பெரிய சிலை இருக்கிறது என்பது இந்நகரத்தின் சிறப்பாகும். 40 அடி உயரமுள்ள புத்தர் சிலை என்பதால் புத்தமதத்தினரால் இவ்வூர் பிரபலமாக அறியப்படுகிற்து. மேலும், அனைத்திந்திய அளவில் கிசுயினி நகரம் பூண்டு விவசாயம் செய்வதில் புகழ் பெற்று விளங்குகிறது. இவை தவிர இந்நகரத்தில் சிவமந்திர் மற்றும் செத்தம் என்ற இரண்டு பழமையான கோயில்கள் இருக்கின்றன. கிச்யின் நகருக்கு அருகில் காரெபூர் கிராமம் உள்ளது. இக்கிராமத்தில் ஒரு பழமையான கோகா கி மகாராச் நகரக் கோயில் காணப்படுகிறது. ஆண்டுதோறும் இவ்வூரில் சிறப்பாக விழா கொண்டாடப்படுகிறது. கிசுயினி நகரில் பட்டமளிக்கும் ஐந்து கல்லூரிகள் இருக்கின்றன. இவற்றில் கிச்யினி மகாவித்யாலயா என்ற பழமையான கல்லூரியும் அடங்கும்.

புவியியல்
---------

27.02° வ 79.27° கிழக்கு என்ற ஆள்கூறுகள் அமைவிடத்தில் கிசுயினி நகரம் அமைந்துள்ளது. சராசரியாக 153 மீட்டர் (501 அடி) உயர்வு தோற்றத்தைக் கிச்யினி நகரம் கொண்டுள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 8,913 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். கிசுயினி நகரின் படிப்பறிவு சதவீதம் 60% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 68% மற்றும் பெண்களின் படிப்பறிவு சதவீதம் 51% ஆகும். மக்கள் தொகையில் 19 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  Falling Rain Genomics, Inc - Kishni
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
The red particle moves in a flowing fluid; its *pathline* is traced in red; the tip of the trail of blue ink released from the origin follows the particle, but unlike the static pathline (which records the earlier motion of the dot), ink released after the red dot departs continues to move up with the flow. (This is a *streakline*.) The dashed lines represent contours of the velocity field (*streamlines*), showing the motion of the whole field at the same time. (*See high resolution version.*)
Solid blue lines and broken grey lines represent the streamlines. The red arrows show the direction and magnitude of the flow velocity. These arrows are tangential to the streamline. The group of streamlines enclose the green curves ({\displaystyle C\_{1}} and {\displaystyle C\_{2}}) to form a stream surface.
பாய்மப் பாய்வானது முப்பரிமாண வெளியில் திசைவேக திசையன் புலம் கொண்டு பண்பாயப்படுகிறது, இது தொடர்தன்மை எந்திரவியல் கட்டமைப்புக்குள் வருகிறது. **சீர்வரிகள், கீற்றுவரிகள், மற்றும் பாதைவரிகள்** (*Streamlines, streaklines, and pathlines*) ஆகியன பாய்வின் திசையன் புல விவரணையில் வருகின்ற புல வரிகள் ஆகும். இம்மூன்றும் காலத்தைப் பொறுத்து பாய்வு மாறுபடும்போது மட்டுமே வேறுபடுகின்றன; அதாவது, பாய்வானது நிலைப் பாய்வாக இல்லாதிருக்கும்போது.

* **சீர்வரிகள்**: இவை ஒரு கணத்தில் பாய்வின் திசைவேக திசையனுக்குத் தொடுகோடாகவிருக்கும் அனைத்து வளைகோடுகளின் குழுவாகும். இவை, ஏதேனும் ஒரு கணப்பொழுதில் ஒரு பாய்மக் கூறு செல்லக்கூடிய திசையைக் குறிக்கும்.
* **கீற்றுவரிகள்**: இவை குறிப்பிட்ட ஒரு புள்ளிவழியாக தொடர்ச்சியாகக் கடந்துசென்ற பாய்மக் கூறுகளின் நியமப்பாதையாகும். பாய்மத்தின் ஒரு புள்ளியில் தொடர்ச்சியாக விடப்படும் சாயம்/நிறமி செல்லும் பாதை கீற்றுவரியாகவிருக்கும்.
* **பாதைவரிகள்**: இவை தனித்தனி பாய்மக் கூறுகளின் செல்வழிகளாகும். அதாவது, ஒரு குறிப்பிட்ட கால இடைவெளியில் ஒரு குறிப்பிட்ட பாய்மக் கூறு பயணிக்கும் பாதை எனலாம். இப்பாதையின் திசை, ஒவ்வொரு கணத்திலும் இருக்கும் சீர்வரிகளைப் பொறுத்து அமையும்.
* **காலவரிகள்**: இவை சில குறிப்பிட்ட பாய்மக் கூறுகள் ஒரு குறிப்பிட்ட கால இடைவெளியில் பாய்ம ஓட்டத்தில் ஏற்படுத்தும் வரிகளாகும்.

வரையறைப்படிப் பார்த்தோமேயானால், ஒரே நேரத்தில் வெவ்வேறு சீர்வரிகள் ஒன்றையொன்று வெட்டிக்கொள்ளாது, ஏனெனில் ஒரு பாய்மத் துகள் ஒரே புள்ளியில் இரண்டு திசைவேகங்களைக் கொண்டிருக்க இயலாது. அதேபோல, கீற்றுவரிகள் தம்மையோ அல்லது வேறு கீற்று வரிகளையோ வெட்டிக்கொள்ளாது, ஏனெனில் இரண்டு பாய்மத்துகள்கள் ஒரே நேரத்தில் ஒரே இடத்தில் இருக்கவியலாது; ஒரு கீற்றுவரியின் ஆரம்பப் புள்ளி மற்றொரு ஆரம்பப் புள்ளியின் கீற்று வரியோடு ஒருங்கமைந்திருந்தாலொழிய இரு கீற்றுவரிகள் வெட்டிக்கொள்ளாது. ஆனால், பாதைவரிகள் ஒன்றையொன்று வெட்டிக்கொள்ளும்; ஆனால், இரு வெவ்வேறு பாதைவரிகளின் ஆரம்ப மற்றும் இறுதிப் புள்ளிகள் வெவ்வேறாக இருக்கும்.

சீர்வரிகளும் காலவரிகளும் ஒரு குறிப்பிட்ட கணப்பொழுதில் சில பாய்வுப்புல பண்புகளைப் பற்றி நமக்குத் தெரிவிக்கின்றன, ஆனால் கீற்றுவரிகள் மற்றும் பாதைவரிகள் பாய்வின் முழுநேர வரலாற்றைப் பொறுத்திருக்கும். எனினும், பெரும்பாலான நேரங்களில் பாதைவரிகளின் (அல்லது கீற்றுவரிகளின்) தொடர்படங்கள் - தனித்தனிப் படங்களாகவோ அல்லது காணொளியாகவோ - பாய்வின் பண்புகளைப் பற்றியும் வரலாற்றையும் அறியப் பயன்படுகின்றன.
**குனூ பொதுமக்கள் உரிமம் (GNU GPL)** என்பது குனூ திட்டத்திற்கென **ரிச்சர்ட் ஸ்டால்மன்** என்பவரால் எழுதப்பட்ட மென்பொருள் உரிம ஒப்பந்தமாகும். இதுவே தளையறு மென்பொருட்களுக்கென இன்று பயன்படுத்தப்படும் உரிம ஒப்பந்தங்களுள் மிகவும் பிரபலமானதாகும்.

இவ்வுரிம ஒப்பந்தத்தின் மிக அண்மைய வெளியீடு, **குனூ பொது மக்கள் உரிமம் பதிப்பு 3 (GPL v3)** ஆகும். இப்பதிப்பு 1991 ஆம் ஆண்டு வெளியிடப்பட்டது.

இது நான்கு வகையான தளையறு நிலைகளை பயனர்களுக்கு வழங்குகிறது.

* தளையறு நிலை 0 - எத்தகைய நோக்கத்திற்காகவும் மென்பொருளை தொழிற்படுத்துவதற்கு /பயன்பத்துவதற்கான தளையறு நிலை.
* தளையறு நிலை 1 - (அம்)மென்பொருள் எவ்வாறு தொழிற்படுகிறது என்பதை கற்றுக்கொள்ளவும், உங்கள் தேவைகளுக்கேற்ப அதனை உள்வாங்கிக்கொள்ளவும் தடுக்காத தளையறு நிலை. ஆணை மூலத்தை பார்வையிட அனுமதித்தல் இதற்கான முன்னிபந்தனை
* தளையறு நிலை 2 - நகல்களை மீள்வினியோகம் செய்வதற்கான தளையறு நிலை. இதன்மூலம் நீங்கள் உங்கள் அயலவர்களுக்கு உதவமுடியும்.
* தளையறு நிலை 3 - மென்பொருளை மேம்படுத்துவதற்கும், மேம்பாடுகளை பொதுமக்களுக்கு வெளியிடுவதற்குமான தளையறு நிலை. இதன்மூலம் மொத்த சமுதாயமும் பயன்பெறுகிறது. இவ்வாறு விநியோகிக்கப்படும் மென்பொருள்களின் ஆணைமூலம் பார்வைக்கு வழங்கப்பட வேணும் என்பது இதற்கான முன்நிபந்தனை

ஒரு மென்பொருள், பயனாளர்களுக்கு மேற்கண்ட எல்லா தளையறு நிலைகளையும் வழங்கும்பட்சத்திலேயே அது கட்டற்ற மென்பொருள் எனக் கொள்ளப்படும்.

இத்தகைய மென்பொருட்களின் நகல்களை, மாற்றங்கள் செய்யப்பட்டநிலையிலோ அல்லது மாற்றம் எதுவும் செய்யாமலோ, இலவசமாகவோ, கட்டணங்கள் பெற்றுக்கொண்டோ, எங்கேயும் எவருக்கும் மீள்விநியோகம் செய்வதற்கு நீங்கள் எவருடைய அனுமதியையும் பெற்றுக்கொள்ளத் தேவையில்லை. செய்யும் மாற்றங்கள் பற்றி எவருக்கும் அறிவிக்க வேண்டிய கட்டாயமும் இல்லை.
**சீர்காழி விடங்கேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் நாகப்பட்டினம் மாவட்டத்தில் சீர்காழி வட்டத்தில் தில்லைவிடங்கன் என்னுமிடத்தில் அமைந்துள்ளது. இறைவன் பெயரான விடகேசுவரரும், இறைவி பெயரான தில்லைநாயகியும் இணைந்து தில்லைவிடங்கன் என்று அழைக்கப்படுவது இவ்வூரின் சிறப்பாகும்.

இறைவன், இறைவி
-------------

இக்கோயிலின் மூலவராக விடங்கேசுவரர் உள்ளார். இங்குள்ள இறைவி தில்லைநாயகி ஆவார். சந்திரன் இங்குள்ள இறைவனை வழிபட்டுள்ளார்.அருள் பாலிக்கின்ற இறைவன் பெயரில் ஊர்கள் பல இடங்களில் தமிழ்நாட்டில் காணப்படுகின்றன. அவ்வகையில் இவ்வூரும் அந்த பெருமையினைப் பெறுகிறது.

அமைப்பு
-------

கோயில் கிழக்கு நோக்கிய நிலையில் அமைந்துள்ளது. முகப்பைக் கடந்து உள்ளே செல்லும்போது பலிபீடமும், நந்தியும் காணப்படுகின்றன. மகாமண்டபத்தில் சந்திரன் உள்ளார். திருச்சுற்றில் மேற்கில் விநாயகர், வள்ளி தெய்வானையுடன் கூடிய சுப்பிரமணியர் உள்ளனர். தேவக்கோட்டத்தில் தென் திசையில் தட்சிணாமூர்த்தியும், வட திசையில் துர்க்கையும் உள்ளனர்.அருகில் சண்டிகேசுவரர் உள்ளார். கோயிலின் அருகே குளம் காணப்படுகிறது. கோயிலில் உள்ள விநாயகர் மேற்கு நோக்கிய நிலையில் காணப்படுகிறார்.

திருவிழாக்கள்
-------------

பிரதோஷம், சித்திரை முதல் நாள், பொங்கல், மார்கழியின் அனைத்து நாள்கள், சோம வாரங்கள் போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு விடகேஸ்வரர் திருக்கோயில், தினமலர் கோயில்கள்
**ஐக்கிய நாடுகளின் மனிதாபிமான விமானச் சேவையானது** (*United Nations Humanitarian Air Service*) உலக உணவுத் திட்டத்தினால் ஐக்கிய நாடுகள் மற்றும் ஏனைய மனிதாபிமான அமைப்புக்களுக்காக ஆபத்துக்காலத்தில் பாதுகாப்பாகவும் நம்பிக்கையாகவும் விமானப் போக்குவரத்தில் ஈடுபட உருவாக்கப்பட்டதாகும்.

சேவைகள்
-------

2005 ஆம் ஆண்டின் படி 93 விமானங்கள் 20 நாடுகளில் ஒப்ந்தத்தில் உள்ளது. 2005 இன்படி 89'850 மணித்தியாலங்கள் பறந்து 368, 216 பயணிகளையும் 153, 817 மெற்றிக் டன் சரக்குப் பொருட்களையும் காவியுள்ளது.
2004 ஆம் ஆண்டில் படி 13 உலக நாடுகளில் 14 திட்டங்களுக்காக இந்த சேவையானது பயன்படுத்தப்படுகின்றது. 102 விமானங்கள் ஒப்பந்ததில் உள்ளன. 64, 000 மணித்தியாலங்களுக்கு மேலாகப் பறந்து 176, 189 தடவைகள் பயணிகள் பிரயாணித்தும் 141, 114 மெற்றிக் தொன் (டன்) உணவு மற்றும் சரக்குகள் இதன் மூலமாகப் காவப்பட்டுள்ளது.

இவற்றையும் பார்க்க
------------------

* ஐக்கிய நாடுகள்
* உலக உணவுத் திட்டம்

உசாத்துணைகள்
------------

1. ↑  ஐக்கிய நாடுகளின் மனிதாபிமான விமானச் சேவை ஒப்பந்தங்கள் பரணிடப்பட்டது 2007-06-23 at the வந்தவழி இயந்திரம் (ஆங்கில மொழியில்)

வெளியிணைப்புக்கள்
-----------------

விக்கிமீடியா பொதுவகத்தில்,  
 ***United Nations Humanitarian Air Services***   
என்பதின் ஊடகங்கள் உள்ளன. 

* ஐக்கிய நாடுகளின் மனிதாபிமான விமானச் சேவை பரணிடப்பட்டது 2007-11-08 at the வந்தவழி இயந்திரம் அதிகாரப்பூர்வத் தளம்
* United Nations Humanitarian Response Depot, Brindisi
**அருள்மிகு சுப்ரமணியன் சுவாமி கோவில்** என்பது இந்தியாவின் கேரள மாநிலத்தில் உள்ள இடுக்கி மாவட்டத்தில் உள்ள மூணாறில் அமைந்துள்ள முருகப்பெருமானை முதன்மைக் கடவுளாகக் கொண்ட ஓர் இந்துக் கோயிலாகும்.

பூஜைகள்
-------

ஒவ்வொரு நாளும் காலைப் பிரிவில் உஷா பூஜை, நண்பகல் பிரிவில் 'உச்ச பூஜை', மலை பிரிவில் 'அட்டாழ பூஜை' உள்ளிட்ட மூன்று பூஜைகள் நடைபெறுகின்றன.

திருவிழாக்கள்
-------------

மலையாள மாதமான விருச்சிகத்தில் (அதாவது நவம்பர் முதல் டிசம்பர் வரை). மீனத்தில் உத்திரம் நட்சத்திர நாள் (அதாவது மார்ச் முதல் ஏப்ரல் வரை) ஒரு முக்கியமான பண்டிகை நடத்தப்படுகிறது.

கோவில்
------

சிறிய குன்றின் மீது அமைந்துள்ள இக்கோயில் முதுவன் பழங்குடியினரால் கடந்த காலங்களில் வழிபட்டு வந்தது. பின்னர் நீண்ட காலம் மூடப்பட்டது. கோயிலின் பரிதாபகரமான நிலையைக் கண்டு, திருவிதாங்கூர் அரச குடும்பத்தைச் சேர்ந்தவர்கள் கோடைக்காலத்தில் மூணாறுக்கு வருகை தந்தபோது கோயில் புதுப்பிக்கப்பட்டது. முன்பு நம்பூதிரிகள் கோயிலின் தாந்த்ரீக உரிமையை வைத்திருந்தனர். தற்போது அந்த உரிமைகள் உள்ளூர் தமிழ் பிராமணர்களிடம் உள்ளது. இக்கோயில் இப்போது உள்ளூர் இந்துக்களின் குழுவால் நிர்வகிக்கப்படுகிறது.

குறிப்புகள்
-----------

1. ↑  "Temples In Munnar". *blessingsonthenet.com*. 2016-12-12 அன்று பார்க்கப்பட்டது.
2. ↑  "Temples of Idukki". *keralawindow.net*. 2016-12-12 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Monacanthidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**முட்டாள் கிளாத்தி** (*Filefish*) என்பது மிதவெப்ப மண்டல, வெப்பமண்டல பகுதிகளில் உள்ள மாறுபட்ட ஒரு கடல் மீன் குடும்பம் ஆகும். இவை அத்திலாந்திக், பசிபிக், இந்தியப் பெருங்கடல்களில் வாழ்கின்றன. முட்டாள் கிளாத்தி கிளாத்தி, கோளமீன், டிரங்மீன் போன்றவற்றுடன் நெருங்கிய தொடர்புடையது.

முட்டாள் கிளாத்தி மீன் குடும்பத்தில் 27 பேரினங்களில் சுமார் 102 சிற்றினங்கள் உள்ளன. ஆத்திரேலிய கடல் பகுதிகளில் இந்த குடும்பத்தில் பாதிக்கும் மேற்பட்டவையாக, 23 பேரினங்களும், 58 சிற்றினங்களும் காணப்படுகின்றன.

இவற்றின் தட்டையான உடலும், கரடுமுரடான உப்புத்தாள் போன்ற தோலும் உள்ள காரணத்தால் இது **filefish** என்ற பொதுப் பெயரைப் பெற்றது.[*யாரால்?*] ஒரு காலத்தில் மரப்படகுகளை மெருகேற்ற முட்டாள் கிளாத்தி மீனின் உலர்ந்த தோல் பயன்படுத்தப்பட்டது.

விளக்கம்
--------

 தைவானின் வடகிழக்கு கடற்கரை அருகே உள்ள கடற்கரை நீரில் ஒரு வகை *முட்டாள் கிளாத்தி*
கிளாத்தி மீன்களுடன் நெருங்கிய உறவினர் போல தோற்றமளிக்கும் முட்டாள் கிளாத்தி மீன்கள் சாய்செவ்வக வடிவிலான மீன்களாகும். இவற்றின் உடலில் அழகாக விரிவான வடிவங்களைக் கொண்டுள்ளன. முட்டாள் கிளாத்திகள் ஒப்பீட்டளவில் சிறிய மார்புத் துடுப்புகளையும், பிளவுபட்ட, விசிறி வடிவ வால் துடுப்புகளையும் கொண்டுள்ளன. மெல்லிய, உள்வாங்கக்கூடிய கிரீடம் போன்ற ஒரு துடுப்பு இதன் தலையில் உள்ளது. பொதுவாக இவற்றிற்கு இரண்டு முதுகுத் துடுப்புகள் இருந்தாலும், இரண்டாவது துடுப்பு வெகு சிறியதாக உள்ளது. முதல் துடுப்பை தேவைப்படும்போது நிமிர்த்த இயலும். இதிலிருந்தே, இதன் குடும்ப பெயரான *Monacanthidae* என்ற பெயர் இடப்பட்டது. கிரேக்க மொழியில் *monos என்றால்* "ஒன்று" என்றும், *akantha* என்றால் "முள்" என்றும் பொருள் ஆகும்*.* சில இனங்களின் வால் அடிவாரத்தில் நிமிர்த்தக்கூடிய துடுப்புகளைக் கொண்டுள்ளன.
முட்டாள் கிளாத்தி மீன்கள் குழாய் போன்ற நீண்ட வாயைக் கொண்டுள்ளன.

குறிப்புகள்
-----------

1. ↑  Bray, D.J. (2012): Leatherjackets, MONACANTHIDAE, in Fishes of Australia, accessed 26 August 2014,  பரணிடப்பட்டது 2020-05-21 at the வந்தவழி இயந்திரம்
**சித்தரஞ்சன் லோகோமோடிவ் ஒர்க்ஸ்** (**Chittaranjan Locomotive Works**) ( வங்கம்: চিত্তরঞ্জন লোকোমোটিভ ওয়ার্কস ) இந்திய அரசின் பொதுத்துறை நிறுவனம் ஆகும். இதன் தாய் நிறுவனம் இந்திய இரயில்வே ஆகும். 

மின் இரயில் எஞ்சின்களை உற்பத்தி செய்யும் இந்நிறுவனம், மேற்கு வங்காள மாநிலத்தின் மேற்கு வர்த்தமான் மாவட்டத் தலைமையிடமான ஆசான்சோல் நகரத்திற்கு அருகே அமைந்த *சலான்பூர்* நகர்புறத்தில் உள்ள *சித்தரஞ்சன்* எனுமிடத்தில் உள்ளது. 

சித்தரஞ்சன் லோகோமோடிவ் ஒர்க்ஸ் நிறுவனத்தில் தயாரிக்கப்பட்ட WAP-5 மின்சார இரயில் எஞ்சின் ,

மேலோட்டம்
---------

CLW 60 years painting on WAP7
இந்திய இரயில்வே நிறுவனத்தால் 26 சனவரி 1950ல் துவக்கப்பட்ட இந்நிறுவனத்திற்கு, இந்திய விடுதலைப் போராட்டத் தலைவர் சித்தரஞ்சன் தாஸ் நினைவாக சித்தரஞ்சன் லோகோமோடிவ் ஒர்க்ஸ் எனப் பெயரிடப்பட்டது. இந்நிறுவனத்திற்கு அருகில் உள்ள தொடருந்து நிலையத்திற்கு சித்தரஞ்சன் இரயிவே நிலையம் எனப் பெயரிடப்பட்டுள்ளது.

சித்தரஞ்சன் தொழிற்சாலை, அதன் 9,131 ஊழியர்களின் குடியிருப்புகள், 43 பள்ளிகள், 7 சந்தைகள், 200 படுக்கைகள் கொண்ட மருத்துவ மனை மற்றும் 8 சுகாதார நிலையங்கள் கொண்ட சித்தரஞ்சன் லோகோமோடிவ் ஒர்க்ஸ் 191 சதுர கிலோ மீட்டர் பரப்பளவு கொண்டது. 

26 சனவரி 1950ல் நீராவி இரயில் எஞ்சின்களை மட்டும் உற்பத்தி செய்த சித்தரஞ்சன் இரயில் எஞ்சின் தொழிற்சாலை, பின்னர் டீசல் இரயில் எஞ்சின்களையும்,1994 முதல் மின்சார இரயில் எஞ்சின்களையும் உற்பத்தி செய்கிறது.

இத்தொழிற்சாலைக்குத் தேவையான இரும்பு, நிலக்கரியை இந்திய உருக்கு ஆணையம் மற்றும் இந்தியா நிலக்கரி நிறுவனத்தின் துணை நிறுவனங்களிடமிருந்து பெற்றுக் கொள்கிறது.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  Chitaranjan Railway Station
2. ↑  Gudgin, D.S.E. (1976). *Vulcan Foundry Locomotives 1832–1956*. Truro: Bradford Barton. பக். 93. பன்னாட்டுத் தரப்புத்தக எண்:0-85153-215-2. .

வெளி இணைப்புகள்
---------------

* Chittaranjan Locomotive Works (CLW) Company website
முட்டம் கடற்கரை
**முட்டம் கடற்கரை** தமிழ்நாட்டின் சுற்றுலாத்தலங்களில் ஒன்றாகும்.கன்னியாகுமரியில் இருந்து 40 கி.மீட்டர் தொலைவில் அமைந்துள்ள கடற்கரை கிராமம் முட்டம். இவ்வூரின் கடற்கரை இயற்கை எழில் மிகுந்தது. இங்கு ஒரு கலங்கரை விளக்கம் அமைந்துள்ளது. இங்கு செல்வதற்கு கன்னியாகுமரியில் இருந்தும் நாகர்கோவிலில் இருந்தும் பேருந்து வசதி உள்ளது.

அலையின் வேகம்
-------------

கன்னியாகுமரி கடற்கரைப் பகுதிகளில் அலையின் வேகம் இங்கு அதிகம். பாறைகள் நிறைந்து காணப்படும் இந்தக் கடற்கரைக்கு நாள்தோறும் ஏராளமான சுற்றுலாப் பயணிகள் வந்து செல்கின்றனர்.

இயற்கை எழில்
------------

முட்டம் ஒரு அழகிய கடற்கரை கிராமம். மீன்பிடிப்பு தொழிலை மையமாகக் கொண்ட இந்தக் கிராமத்தின் அழகியலை பல தமிழ் திரைப்படங்கள் படம்பிடித்திருக்கின்றன. இது அழகிய நில அமைப்பைக்கொண்டது. பாறைகள் நிறைந்த கடற்கரையும் மேடு பள்ளமான நிலப்பரப்பும் வடமேற்கில் செம்மண் அகழிகளுமாக இதன் இயற்கை எழிலுக்கு அளவேயில்லை.

பழமையான கலங்கரை விளக்கம்
------------------------

கிட்டத்தட்ட நூறு வருடங்களுக்கு முன் கட்டப்பட்ட சகல புனிதர் கத்தோலிக்க ஆலயம் ஒன்றும் இங்குள்ளது. பழமையான கலங்கரை விளக்கம் ஒன்றும் இங்குள்ளது.

சின்ன முட்டம்
-------------

கன்னியாகுமரிக்கு மிக அருகில் அமைந்துள்ள சின்ன முட்டம் கடற்கரைப் பகுதியில் மீன்பிடித் துறைமுகம் அமைந்துள்ளது. இங்கிருந்து ஏராளமான மீன்கள் வெளிநாடுகளுக்கு ஏற்றுமதி செய்யப்படுகிறது. இறால் மீன்கள் அதிக அளவில் கிடைப்பது இந்தத் துறைமுகத்தின் சிறப்பு.

முட்டத்தில் எடுக்கப்பட்ட சில திரைப்படங்கள்
------------------------------------------

1. அலைகள் ஓய்வதில்லை
2. கடலோரக் கவிதைகள்
3. கடல் பூக்கள்
4. பகல் நிலவு
5. தாய்மேல் ஆணை
6. அம்மன்கோயில் கிழக்காலே
7. உயிரே உனக்காக
8. நிலாவே வா
9. பாடு நிலாவே
10. நான் பாடும் பாடல்
11. ஒன்று பட்டால் உண்டு வாழ்வு
12. மஞ்சள் நிலா
13. சின்ன மேடம்

படத்தொகுப்பு
------------

* வேகமாய் மோதும் அலைகள்வேகமாய் மோதும் அலைகள்
* சிவந்த மண் பிளவுகள்சிவந்த மண் பிளவுகள்
* கலங்கரை விளக்கம்கலங்கரை விளக்கம்
* கடற்கரை பாறைகள்கடற்கரை பாறைகள்

வெளி இணைப்புகள்
---------------

* keetru.com
Stonehenge is part of the Stonehenge, Avebury and Associated Sites UNESCO World Heritage Site.
யுனெஸ்கோவினால் நிர்வகிக்கப்படும் உலக பாரம்பரியக் களங்களில் 28 ஐக்கிய இராச்சியத்தில் காணப்படுகின்றது. இது உலக பாரம்பரியக் களங்களின் பட்டியலில் எட்டாவது இடத்தில் உள்ளது. இங்கே 23 பண்பாட்டுக் களங்களும், 4 இயற்கைக் களங்களும், 1 இவை இரண்டின் கலப்பாகவும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை ஐக்கிய இராச்சியம் மே 29, 1984 இல் ஏற்றுக் கொண்டது.

ஆண்டுதோறும் ஐக்கிய இராச்சியம் £130,000 ஐ உலகப் பாரம்பரியக் களத்திற்கு வழங்கி வருகின்றது. இந்தப் பணம் வளர்ந்துவரும் நாடுகளில் களங்களைப் பாதுகாக்க உதவும்

மேற்கோள்கள்
-----------

1. ↑  "Number of World Heritage properties inscribed by each State Party". ஐக்கிய நாடுகள் கல்வி, அறிவியல், பண்பாட்டு நிறுவனம். 2010-04-18 அன்று பார்க்கப்பட்டது.
2. ↑  *United Kingdom of Great Britain and Northern Ireland: Properties inscribed on the World Heritage List*, UNESCO, 2009-08-16 அன்று பார்க்கப்பட்டது
3. ↑  States Parties: Ratification Status, World Heritage Convention, UNESCO
4. ↑  *Funding*, Department for Culture, Media and Sport, 2009-08-18 அன்று மூலம் பரணிடப்பட்டது, 2009-08-17 அன்று பார்க்கப்பட்டது
**கீழ்க்கதுவாய்** என்பது ஒரு வகை தொடை விகற்பமாகும்.

கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

"இருசீர் மிசைஇணை யாகும் பொழிப்பிடை யிட்டொருவாம்  

இருசீ ரிடையிட்ட தீறிலி கூழை முதலிறுவாய்  

**வருசீ ரயலில்** மேல்**கீழ்** வகுத்தமை தீர்கதுவாய்  

வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)

சீர்களின் அமைப்பு
-----------------

செய்யுளின் அடியில் ஈற்றுச்சீரைத்தவிர 1, 2 மற்றும் 4 சீர்கள் ஒரே வகையான தொடை அமையப்பெரின் கீழ்க்கதுவாய்த்தொடை விகற்பம் எனப்படும்.

தொடை விகற்ப வகைகள்
------------------

பின்வரும் 5 வகைகளில் இவ்விகற்பம் அமையும்:

1. கீழ்க்கதுவாய் மோனைத் தொடை
2. கீழ்க்கதுவாய் இயைபுத்தொடை
3. கீழ்க்கதுவாய் எதுகைத்தொடை
4. கீழ்க்கதுவாய் முரண் தொடை
5. கீழ்க்கதுவாய் அளபெடைத்தொடை

எடுத்துக்காட்டுகள்
------------------

"கேட்பினுங் கேளாத் தகையவே கேள்வியால்  

தோட்கப் படாத செவி." (418-வது திருக்குறள், பொருட்பால், அரசியல், கேள்வி)  

  

மேற்கண்ட குறளில் முதலடியில் முதல், இரண்டாம் மற்றும் நான்காம் சீர்கள் "கே" என்று தொடங்குகின்றன. எனவே இச்செய்யுள் கூழை மோனைத்தொடை வகையை பின்பற்றுகிறது எனலாம்.

  


| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |